25. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΚΑΙ ΠΡΟΝΟΙΑΣ Αριθ. Α1β/οικ.10512 της 26 Αυγ. /22 Σεπτ. 1998 (ΦΕΚ Β΄  993) Λειτουργία Κινητών Μονάδων Επείγουσας Ιατρικής του ΕΚΑΒ. Έχοντας υπόψη: 1.Τις διατάξεις του αρθρ. 7 της παρ. 1 του Νόμ. 1397/83 (ΦΕΚ 43/Α/83). 2.Τις διατάξεις του αρθρ.7 του Νόμ. 217/Α/85). 3.Τις διατάξεις του αρθρ. 5 της παρ. 5 του Νόμ. 2194/94 (ΦΕΚ 34/4/94). 4.Τις διατάξεις του άρθρ. 53 του Νόμ. 2071/92 (ΦΕΚ 123 α /92)/ 5.Τις διατάξεις του αρθρ. 14 του Νόμ. 2519/97 (ΦΕΚ 165/α/97). 6.Την ανάγκη βελτίωσης των συνθηκών αντιμετώπισης εκτάκτων περιστατικών και παροχής επείγουσας ιατρικής φροντίδας, αποφασίζουμε: 1.Οι Κινητές Μονάδες Επείγουσας Ιατρικής του ΕΚΑΒ ΑΝΑΠΤΎΣΣΟΝΤΑΙ ΚΑΙ ΛΕΙΤΟΥΡΓΟΎΝ ΜΕ ΣΚΟΠΌ ΤΗΝ ΚΆΛΥΨΗ ΤΟΥ Εθνικού Οδικού Δικτύου και των μεγάλων Αστικών Κέντρων της Χώρας. 2.Η κατανομή των Κινητών Μονάδων Επείγουσας Ιατρικής κατά μήκος του Εθνικού Οδικού Δικτύου και στα μεγάλα Αστικά Κέντρα, ο καθορισμός των σημείων αναμονής, καθώς και τα νοσοκομεία υποστήριξης ορίζονται σε αντίστοιχο επιχειρησιακό σχέδιο που προτείνει το ΕΚΑΒ και εγκρίνεται με Υπουργική απόφαση. 3.Το ΕΚΑΒ συντονίζει και ελέγχει την λειτουργία των Κινητών Μονάδων και έχει την ευθύνη της προσωρινής τροποποίησης του συστήματος ανάπτυξης των Κινητών Μονάδων, σε συνεργασία με τα ΔΣ των Νοσοκομείων υποστήριξης για την αντιμετώπιση εκτάκτων αναγκών και ειδικών προβλημάτων που τυχόν ανακύπτουν. 4.Οι Κινητές Μονάδες Επείγουσας Ιατρικής στελεχώνονται από ένα (1) γιατρό και το πλήρωμά τους. 5.Στις περιοχές όπου δεν έχει αναπτυχθεί ακόμα το ΕΚΑΒ ή το υπηρετούν προσωπικό του δεν επαρκεί, το προσωπικό αυτό, διατίθεται από τα Νοσοκομεία υποστήριξης. Οι Διοικήσεις των Νοσοκομείων που υποστηρίζουν τις Κινητές Μονάδες Επείγουσας Ιατρικής ορίζουν στο μηνιαίο πρόγραμμα εφημερευόντων γιατρών του Νοσοκομείου και των Κέντρων Υγείας τους γιατρούς   και    τους        αναπληρωτές   τους     που (Αντί για τη σελ.256,231) Σελ. 256,231(α) Τεύχος 1307 Σελ. 87 Εθνικό Κέντρο Άμεσης Βοήθειας (Ε.Κ.Α.Β.) 34.Β.ο.24-25  καλύπτουν ιατρικά και τις κινητές Μονάδες. Το πρόγραμμα αυτό κοινοποιείται στην αρχή κάθε μήνα στο ΕΚΑΒ. «6.Τα Νοσοκομεία υποστήριξης μεριμνούν για τη λειτουργία, συντήρηση και εξοπλισμό των Κινητών Μονάδων Επείγουσας ιατρικής, σε συνεργασία με το Ε.Κ.Α.Β. Οι δαπάνες λειτουργίας, συντήρησης και εξοπλισμού των Κινητών Μονάδων Επείγουσας Ιατρικής, βαρύνουν τον προϋπολογισμό του Νοσοκομείου που έχει παραχωρηθεί η Κινητή Μονάδα.» Η μέσα « » παρ. 6 αντικαταστάθηκε ως άνω από την με αριθ. Α1β/5632/93/1-14 Ιού. 1999 (ΦΕΚ Β΄ 1456) ΑΠΌΦΑΣΗ Υπουργού Υγείας και Πρόνοιας. 7.Το ΕΚΑΒ μεριμνά για την εκπαίδευση του προσωπικού (ιατρικού και πληρωμάτων) που διατίθεται από τα Νοσοκομεία υποστήριξης. Για το σκοπό αυτό οι Διοικήσεις των Νοσοκομείων υποστήριξης οφείλουν, σύμφωνα με το πρόγραμμα, να ορίζουν το απαραίτητο προσωπικό προς εκπαίδευση στο ΕΚΑΒ. 